16/07/2015 | Administración LocalMunicipal
Cerceda
Secretaría
Anuncio de asignación económica ós grupos municipais

Anuncio de asignación económica ós grupos municipais En sesión do Concello-Pleno celebrada adoptouse, entre outros, o seguinte acordo que se transcribe: “Proposta da Alcaldía-Presidencia de asignación económica ós grupos municipais. Visto o artigo 38 do Real Decreto 2568/1986, do 28 de novembro, de aprobación do Regulamento de Organización, Funcionamento e Réxime Xurídico das Entidades Locais, que establece que dentro dos trinta días seguintes ao da sesión constitutiva, o Alcalde convocará a sesión ou sesións extraordinarias do Pleno da Corporación que sexan precisas, a fin de determinar a nova organización municipal. Visto o artigo 73.3 da Lei 7/1985, de 2 de abril, reguladora das Bases de Réxime local, que establece a obriga dos membros das Corporacións Locais, a efectos da súa actuación corporativa, a constituirse en grupos políticos. Así mesmo, visto o artigo 73.3 da devandita lei que establece que o Pleno da Corporación, con cargo aos orzamentos anuais, poderá asignar aos grupos políticos unha dotación económica que deberá contar cun compoñente fixo, idéntico para todos os grupos, e outro variable, en función do número de membros de cada un deles, sen que poida destinarse ao pago de remuneracións de persoal de calquer tipo ao servizo da Corporación ou a adquisición de bens que poidan constituir activos fixos de carácter patrimonial. Recordando que deberán levar unha contabilidade específica desta dotación. Considerando que procede no Concello de Cerceda adoptar este acordo para facilitar aos distintos grupos políticos existentes a súa labor desde o punto de vista económico, e no exercizo da atribución conferida polo artigo 21.1 a. e 21.1 c. da Lei 7/1985, do 2 de abril, reguladora das Bases de Réxime Local, proponse ó Concello Pleno o seguinte ACORDO Primeiro. –Aprobar a seguinte asignación aos grupos políticos existentes no Concello de Cerceda (PSOE, PP e BNG), dotación que se distribuirá do seguinte xeito: – Unha cota fixa mensual a cada grupo político de 50,00 euros. – Unha cota mensual variable en función do número de concelleiros de cada grupo de maneira que por cada concelleiro, o grupo correspondente perciba 50,00 euros. Segundo. –Os grupos políticos deberán levar unha contabilidade específica da dotación, que porán a disposición do Pleno cando este o solicite. Os límites a estes gastos os determina a Lei 7/1985, ao indicar que debe tratarse de gastos de funcionamento e que, en ningún caso, poderá destinarse ó pagamento de retribucións ou de adquisición de bens de investimento. A modo indicativo trataríase de gastos correntes que sexan imprescindibles para o grupo político en canto ó desenvolvemento da función de servizo público que cumpren. A saber: material de oficina, arrendamento de local, luz, auga, teléfono, publicidade, gastos de limpeza e calquera outro indispensable para o funcionamiento do grupo. Por tratarse de asignacións económicas a grupos políticos, e non a partidos políticos, non se poderá destinar esta asignación para fins electorais como campañas, publicidade etc. Terceiro. –En canto á xustificación da asignación, na primeira quincena dos meses de xullo e decembro, o voceiro de cada grupo municipal deberá presentar declaración responsable na que expresará que a asignación será empregada nos termos establecidos na normativa vixente, a efectos de fiscalización e pago pola Intervención municipal. Cuarto. –O pago realízarase por transferencia á conta bancaria titularidade de cada un dos grupos políticos, unha vez presentada a declaración responsable e aprobado o gasto polo órgano competente.” Cerceda, 9 de xullo de 2015. O alcalde-presidente Asdo.: José García Liñares